สังคมข่าวหุ้น
แนวโน้มวันนี้ ตลาดฯ คงแกว่งไซด์เวย์ แนวต้าน 1,635 จุด หากผ่านไปได้ก็จะไปทดสอบ High เดิม 1,650 จุด ส่วนแนวรับ 1,620 จุด ...
แนวโน้มวันนี้ ตลาดฯ คงแกว่งไซด์เวย์ แนวต้าน 1,635 จุด หากผ่านไปได้ก็จะไปทดสอบ High เดิม 1,650 จุด ส่วนแนวรับ 1,620 จุด ...
11 พ.ย. 2564

*… ดัชนี SET หลังจากอื้อ ๆ อึง ๆ ทั้งวัน พอ 4 โมงเย็นเท่านั้นแหละ “แก๊งสี่โมงเย็น” กลับมาแล้ว ไล่เก็บหุ้น COM7 KBANK BDMS ดันดัชนีพุ่งพรวดขึ้นมาเป็นจรวด ทำให้ปิดบวก 1.97 จุด มาที่ 1,632.44 จุด มูลค่าการซื้อขาย 63,501 ล้านบาท นักลงทุนต่างประเทศซื้อสุทธิ 244 ล้านบาท และสถาบันซื้อสุทธิ 595 ล้านบาท แนวโน้มวันนี้ (12 พ.ย.) ตลาดฯ คงแกว่งไซด์เวย์ แนวต้าน 1,635 จุด หากผ่านไปได้ก็จะไปทดสอบ High เดิม 1,650 จุด ส่วนแนวรับ 1,620 จุด …
*… หุ้น COM7 ที่วิ่งขึ้นมา เป็นการเข้ามาเล่นเก็งกำไรที่คาดผลประกอบการ Q3/2564 จะออกมาดี จาก Work From Home (ระหว่างเขียนต้นฉบับงบ Q3 ยังไม่ออก) และนักลงทุนคงจะอ้างอิงงบฯ ของ SYNEX ที่ออกมาดีกว่าตลาดคาด และ IT ก็ออกมาดี ทำให้มองว่างบ COM7 น่าจะออกมาดีด้วย แต่ราคาหุ้นที่วิ่งขึ้นมาแรง ต้องระวังแรงขายทำกำไร วานนี้ปิด 75.25 บาท สูงสุดในรอบ 18 เดือน …
*… BAM บมจ.บริหารสินทรัพย์ กรุงเทพพาณิชย์ กำไรออกมาดีกว่าที่ตลาดคาดกันไว้ ทะลุ 576 ล้านบาท โต 113% ดันราคาหุ้นเมื่อวานนี้บวก 0.70 บาท ปิด 19.10 บาท เปลี่ยนแปลง +3.80% มูลค่าการซื้อขายคึกคักกว่า 827.5 ล้านบาท แนวโน้มไตรมาส 4/2564 นักวิเคราะห์มองว่ากำไรอาจจะอ่อนตัวเล็กน้อย แต่คงต้องมาดูว่าจะหักปากกาเซียนอีกหรือเปล่า ส่วนเช้าวันนี้ (12 พ.ย.) ที่ต้องลุ้นกันต่อจะหลุดจากการคำนวณดัชนี MSCI หรือไม่ หากหลุดจะมีผลวันที่ 30 พ.ย.นี้ (ณ ราคาปิด) วันนั้น ราคาอาจจะผันผวน …
*… CRC บมจ.เซ็นทรัล รีเทล คอร์ปอเรชั่น ราคาวนเวียนอยู่บริเวณ 34.50-36.00 บาท ไม่ผ่านแนวต้านสำคัญ 36.50 บาท ราคาหุ้นพอขึ้นมาแถว ๆ นี้ เจอกับแรงขายออกมาต่อเนื่อง ไม่ว่าเป็นการขายทำกำไร หรือมาจากกลุ่มนักลงทุนที่ติดดอย และพยายามปล่อยออกเมื่อราคาถูกดันขึ้นมา ส่วนแนวโน้มไตรมาส 4 สถานการณ์น่าจะดีขึ้นหลังจากเปิดบ้าน เปิดเมือง แต่ก็ต้องมาดูด้วยว่า กำลังซื้อของคนมีมากแค่ไหน เพราแม้ว่าห้างฯ จะกลับมาเปิดได้ มีคนเดินเยอะแยะ แต่ต้องซื้อสินค้าด้วย …
*…เดลต้าฯ DELTA ราคาหุ้นเวลาลงมาที่ระดับ 370-380 บาท จะเห็นว่ามีแรงซื้อเข้ามาค่อนข้างมาก เพราะระดับราคาดังกล่าวค่อนข้างเข้าใกล้กับพื้นฐานของเดลต้าฯ แล้วล่ะ ที่นักวิเคราะห์ต่างให้กันไว้ระหว่าง 320-380 บาทต่อหุ้น ส่วนแนวโน้มหลุด SET50 และ SET100 หรือเปล่านั้น ฟันธงไปเลยว่า “หลุดแน่นอน” หากตลาดหลักทรัพย์ฯ ยังยืนยันเรื่องการแก้ไขเกณฑ์แล้วนำเรื่องแคชบาลานซ์มาใช้ในการพิจารณาเกณฑ์สภาพคล่อง …
*… KEX บมจ.เคอรี่ เอ็กซ์เพรส (ประเทศไทย) รายงานกำไรออกมาต่ำกว่าคาดเยอะมาก เหลือเพียง 13 ล้านบาท ลดลง 96% จากต้นทุนที่สูงขึ้นอย่างรวดเร็ว ทำให้เปิดตลาดช่วงเช้าราคาลงไปลึกสุด 34.25 บาท ลดลง 2.50 บาท หรือกว่า 6% แต่ในช่วง 16.15 น. ก่อนปิดตลาดราว ๆ 15 นาที มีแรงเข้ารับซื้อ พร้อมกับไล่ราคาขึ้น กระทั่งบวก 1.25 บาท ปิด 38.00 บาท เปลี่ยนแปลง +3.40% มูลค่าการซื้อขายพุ่งพรวด 865.3 ล้านบาท สำหรับ KEX เป็นหุ้นตัวเต็งที่จะเข้าคำนวณดัชนี SET50 และการไล่ซื้อแบบนี้น่าจะมาจาก “กองทุน” ที่เห็นปัจจัยบวกอะไรซักอย่าง …*… ข่าวดีกลุ่มแบงก์ ล่าสุด แบงก์ชาติผ่อนคลายมาตรการการจ่ายเงินปันผล สั่งยกเลิกการกำหนดเพดานไม่ให้จ่ายเกินอัตราการจ่ายในอดีต แต่ยังกำหนดให้จ่ายเงินปันผลไม่เกินอัตราร้อยละ 50 ของกำไรสุทธิประจำปี 2564 ไว้อยู่ น่าจะเป็นปัจจัยบวก และหนุนราคาหุ้นแบงก์ขนาดใหญ่ KBANK BBL KTB และ KTB